
ROMÂNIA

JUDEŢUL VRANCEA


              CONSILIUL LOCAL

AL MUNICIPIULUI FOCŞANI

H O T Ă R Â R E

            privind aprobarea alocării sumei de 6,31 mii lei Colegiului Tehnic Auto ”Traian Vuia” Focșani pentru organizarea Simpozionului on-line 

 ”Elevii de azi, antreprenorii de mâine”  în luna noiembrie 2016
              Consiliul Local al Municipiului Focşani, judeţul Vrancea, întrunit în şedinţă ordinară,

        Analizând proiectul de hotărâre iniţiat de Primarul Municipiului Focşani, prin care se propune aprobarea alocării sumei de 6,31 mii lei Colegiului Tehnic Auto ”Traian Vuia” Focșani pentru organizarea Simpozionului on-line ”Elevii de azi, antreprenorii de mâine” în luna noiembrie 2016 şi  raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 67126/20.10.2016;

· Văzând avizul favorabil al Comisiei de buget şi administraţie publică;

· Având în vedere adresa transmisă de Colegiul Tehnic Auto ”Traian Vuia” Focșani şi înregistrată la nr. 62508/04.10.2016;

· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art. 1  (1) Se aprobă alocarea sumei de 6,31 mii lei Colegiului Tehnic Auto ”Traian Vuia” Focșani pentru organizarea Simpozionului on-line ”Elevii de azi, antreprenorii de mâine” în luna noiembrie 2016.
                            (2) Suma prevăzută la alin. (1) va fi alocată din bugetul propriu al Colegiului Tehnic Auto ”Traian Vuia” Focșani, de la capitolul bugetar „Învăţământ” (65.02), subcapitolul bugetar „Învăţământ secundar superior” ( 65.02.04.02), titlul „Bunuri şi servicii” (20), articolul bugetar „Alte cheltuieli cu bunuri și servicii” (20.30.30)  şi va utilizată astfel: 0,46 mii lei  premii, 4,59 mii lei  pentru materiale consumabile şi promoţionale (mape, pliante, insigne, diplome, cărți, etc) și 1,26 mii lei cazare pentru cele 9 persoane care formează comitetul științific.
               Art. 2 Prezenta hotărâre va fi comunicată de către Serviciul  administraţie publică locală, agricultură, cadastru compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare, Direcţia de resurse umane şi coordonare unităţi subordonate şi Colegiul Tehnic Auto ”Traian Vuia”.

     PREŞEDINTE DE ŞEDINŢĂ,

                   Radu Nițu
                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                      Eduard Marian Corhană
Municipiul Focşani, 27 octombrie 2016

